IKT-als


 * [[image:Til_læreren.jpg link="Læreren-als"]]



|| **__IKT i skolen __**

Å ha gode kunnskaper og grunnleggende ferdigheter i regning, lesing, skriving og IKT har betydning for å kunne delta i et moderne arbeids- og samfunnsliv.

En av de fem grunnleggende ferdighetene i //Kunnskapsløftet// er bruken av digitale verktøy. Skolen har et ansvar for at elevene utvikler ferdigheter i bruk av digitale verktøy på samme måte som skolen har ansvar for å lære dem å lese og skrive.

Å kunne bruke digitale verktøy i norsk er en avgjørende drivkraft og forutsetning for en større integrering av IKT i undervisning og læring, og er nødvendig for å mestre nye tekstformer og uttrykk .

Dessuten er de også godt egnet som virkemidler med tanke på tilpasset opplæring.

I motsetning til vanlige lærebøker kan digitale læremidler være interaktive, noe som vil si at det kan være innlagt kommunikasjonsmuligheter, evalueringsfunksjoner og vurderingsfunksjoner i programmet. Dette åpner for nye læringsarenaer og gir nye muligheter i lese- og skriveopplæringen, i produksjon, komponering og redigering av tekster. Bruk av digitale verktøy kan støtte og utvikle elevenes kommunikasjonsferdigheter og presentasjoner. I denne sammenhengen er det i tillegg viktig å utvikle evne til kritisk vurdering og bruk av kilder. ||